ಎಲ್ಲಾ ಎಮ್ಹಾಫ್

ಎಲ್ಲಾ ರೋಸ್ ಎಮ್ಹಾಫ್ (ಜನನ ಮೇ ೨೯, ೧೯೯೯) ಇವರು ಅಮೇರಿಕನ್ ಕಲಾವಿದೆ ಮತ್ತು ಫ್ಯಾಷನ್ ಡಿಸೈನರ್ ಆಗಿದ್ದು, ಅಮೆರಿಕದ ಮಾಜಿ ಎರಡನೇ ಸಂಭಾವಿತ ವ್ಯಕ್ತಿಯಾದ ಡೌಗ್ ಎಮ್ಹಾಫ್ ಮತ್ತು ಮಾಜಿ ಉಪಾಧ್ಯಕ್ಷೆಯಾದ ಕಮಲಾ ಹ್ಯಾರಿಸ್ ಅವರ ಮಲಮಗಳು.  ಇವರು ೨೦೨೧ ರಿಂದ ೨೦೨೫ ರವರೆಗೆ ಯುನೈಟೆಡ್ ಸ್ಟೇಟ್ಸ್‌ನ ಎರಡನೇ ಕುಟುಂಬದ ಸದಸ್ಯರಾಗಿದ್ದರು.

ಆರಂಭಿಕ ಜೀವನ ಮತ್ತು ಶಿಕ್ಷಣ
ಎಮ್ಹಾಫ್‌ರವರು ಮನರಂಜನಾ ವಕೀಲರಾದ ಡೌಗ್ಲಾಸ್ ಎಮ್ಹಾಫ್ ಮತ್ತು ಚಲನಚಿತ್ರ ನಿರ್ಮಾಪಕಿಯಾದ ಕೆರ್ಸ್ಟಿನ್ ಎಮ್ಹಾಫ್ (ನೀ ಮ್ಯಾಕಿನ್) ಅವರಿಗೆ ಜನಿಸಿದರು. ಅವರಿಗೆ ಜಾಝ್ ಗಾಯಕಿ ಎಲ್ಲಾ ಫಿಟ್ಜ್ಗೆರಾಲ್ಡ್ ಅವರ ಹೆಸರನ್ನು ಇಡಲಾಯಿತು. ಅವರ ತಂದೆ ಯಹೂದಿಯಾಗಿದ್ದರೂ, ಯಹೂದಿ ಧರ್ಮವು ಅವರು ಬೆಳೆದ ವಿಷಯವಾಗಿರಲ್ಲಿಲ್ಲ. ಅವರು ೯ ವರ್ಷದವರಿದ್ದಾಗ ಅವರ ಪೋಷಕರು ೨೦೦೮ ರಲ್ಲಿ, ವಿಚ್ಛೇದನ ಪಡೆದರು.

ಆಗಸ್ಟ್ ೨೦೧೪ ರಲ್ಲಿ, ಅವರು ೧೫ ವರ್ಷದವರಿದ್ದಾಗ, ಅವರ ತಂದೆ ಕ್ಯಾಲಿಫೋರ್ನಿಯಾದ ಅಟಾರ್ನಿ ಜನರಲ್ ಆಗಿ ಸೇವೆ ಸಲ್ಲಿಸುತ್ತಿದ್ದ ವಕೀಲೆ ಕಮಲಾ ಹ್ಯಾರಿಸ್ ಅವರನ್ನು ವಿವಾಹವಾದರು. ಎಮ್ಹಾಫ್‌ರವರು ಮತ್ತು ಅವರ ಸಹೋದರ ತಮ್ಮ ಮಲತಾಯಿಗೆ "ಮೊಮಾಲಾ" ಎಂಬ ಪದವನ್ನು ರಚಿಸಿದರು. ಡೆಮಾಕ್ರಟಿಕ್ ಪಕ್ಷಕ್ಕೆ ಸೇರಿದ ಕುಟುಂಬ ಸದಸ್ಯರನ್ನು ಹೊಂದಿರುವ ಎಮ್ಹಾಫ್‌ರವರು, ರಾಜಕೀಯದ ಸುತ್ತ ಬೆಳೆದರು. ಕ್ಯಾಲಿಫೋರ್ನಿಯಾದಲ್ಲಿ ಸಲಿಂಗ ವಿವಾಹದ ಬೆಂಬಲಿಗರಾದ ಅವರು ಮತ್ತು ಅವರ ಕುಟುಂಬವು ೨೦೦೮ ರ ಕ್ಯಾಲಿಫೋರ್ನಿಯಾ ಪ್ರಪೋಸಿಷನ್ ೮ ವಿರುದ್ಧ ಹೋರಾಡುವಲ್ಲಿ ಸಕ್ರಿಯವಾಗಿತ್ತು. ೨೦೧೬ ರಲ್ಲಿ, ಅವರು ೧೭ ವರ್ಷದವರಿದ್ದಾಗ, ಅವರ ಮಲತಾಯಿ ಕ್ಯಾಲಿಫೋರ್ನಿಯಾವನ್ನು ಪ್ರತಿನಿಧಿಸುವ ಯುನೈಟೆಡ್ ಸ್ಟೇಟ್ಸ್ ಸೆನೆಟ್‌ಗೆ ಆಯ್ಕೆಯಾದರು.

೨೦೧೭ ರಲ್ಲಿ, ಎಮ್ಹಾಫ್‌ರವರು ವೈಲ್ಡ್ವುಡ್ ಶಾಲೆಯಲ್ಲಿ ಪದವಿ ಪಡೆದರು. ಅಲ್ಲಿ, ಅವರು ಈಜು ಮತ್ತು ಬ್ಯಾಸ್ಕೆಟ್ಬಾಲ್ ತಂಡಗಳ ಸದಸ್ಯರಾಗಿದ್ದರು. ಅವರು ನ್ಯೂಯಾರ್ಕ್ ನಗರದ ಪಾರ್ಸನ್ಸ್ ಸ್ಕೂಲ್ ಆಫ್ ಡಿಸೈನ್‌ನಲ್ಲಿ ವಿದ್ಯಾರ್ಥಿಯಾಗಿದ್ದರು. ಅಲ್ಲಿ, ಅವರು ಉಡುಪು ಮತ್ತು ಜವಳಿಯಲ್ಲಿ ಕೇಂದ್ರೀಕೃತ ಗಮನದೊಂದಿಗೆ ಲಲಿತಕಲೆಗಳಲ್ಲಿ ಮೇಜರ್ ಆದರು ಮತ್ತು ೨೦೨೧ ರಲ್ಲಿ, ಪದವಿ ಪಡೆದರು.

ವೃತ್ತಿಜೀವನ
೨೦೧೪ ರಲ್ಲಿ, ಎಮ್ಹಾಫ್‌ರವರು ಬೋ ಬರ್ನ್ಹ್ಯಾಮ್ ಅವರ "ರಿಪೀಟ್ ಸ್ಟಫ್" ಹಾಡಿನ ಮ್ಯೂಸಿಕ್ ವೀಡಿಯೊದಲ್ಲಿ ಅತಿಥಿ ಪಾತ್ರದಲ್ಲಿ ಕಾಣಿಸಿಕೊಂಡರು.

ಎಮ್ಹಾಫ್‌ರವರು ಜಾಕೆಟ್‌ಗಳು, ಟೋಪಿಗಳು, ಕೋಟುಗಳು ಮತ್ತು ಹೆಣೆದ ಶಾರ್ಟ್‌ಗಳನ್ನು ವಿನ್ಯಾಸಗೊಳಿಸುತ್ತಾರ. ಅದನ್ನು ಅವರು ತಮ್ಮ ಇನ್ಸ್ಟಾಗ್ರಾಮ್ ಖಾತೆ ಮತ್ತು ಅವರ ವೆಬ್ಸೈಟ್‌ನಿಂದ ಮಾರಾಟ ಮಾಡುತ್ತಾರೆ. ಅವರು ತಮ್ಮ ವೆಬ್ಸೈಟ್‌ನಿಂದ ಸೆರಾಮಿಕ್ಸ್, ವರ್ಣಚಿತ್ರಗಳು ಮತ್ತು ರೇಖಾಚಿತ್ರಗಳನ್ನು ಸಹ ಮಾರಾಟ ಮಾಡುತ್ತಾರೆ.

ಜನವರಿ ೨೦೨೧ ರಲ್ಲಿ, ಎಮ್ಹಾಫ್‌ರವರು ನ್ಯೂಯಾರ್ಕ್ ನಗರ ಮೂಲದ ಅಂತರರಾಷ್ಟ್ರೀಯ ಮಾಡೆಲಿಂಗ್ ಏಜೆನ್ಸಿಯಾದ ಐಎಂಜಿ ಮಾಡೆಲ್ಸ್ ವರ್ಲ್ಡ್ವೈಡ್‌ನೊಂದಿಗೆ ಸಹಿ ಹಾಕಿದರು.  ಹಚ್ಚೆಗಳನ್ನು ಹೊಂದಿದ್ದಕ್ಕಾಗಿ ಮತ್ತು ಕಂಕುಳಿನ ಕೂದಲನ್ನು ಶೇವ್ ಮಾಡದ ಕಾರಣ ಅವರು ಬಿಬಿಸಿ ಮತ್ತು ನ್ಯೂಯಾರ್ಕ್ ಟೈಮ್ಸ್‌ನಿಂದ ಗಮನ ಸೆಳೆದಿದ್ದಾರೆ. ಸಂಸ್ಥೆಯು ಟ್ವಿಟರ್‌ನಲ್ಲಿ ತನ್ನ ಒಪ್ಪಂದವನ್ನು ಘೋಷಿಸಿತು. ಇದಕ್ಕೂ ಮೊದಲು, ಅವರು ಸ್ವತಂತ್ರ ಫ್ಯಾಷನ್ ನಿಯತಕಾಲಿಕ ಬಫಲೋ ಜೈನ್‌ನ ಸಂಪಾದಕೀಯದಲ್ಲಿ ಕಾಣಿಸಿಕೊಂಡರು. ಅವರ ಮಾಡೆಲಿಂಗ್ ಏಜೆಂಟ್ ವಯೋಲಾ, ಸೆಪ್ಟೆಂಬರ್ ೨೦೧೯ ರಲ್ಲಿ, ಅವರನ್ನು ತಮ್ಮ ಸಂಸ್ಥೆಗೆ ಸಹಿ ಹಾಕಿದರು.

ಎಮ್ಹಾಫ್‌ರವರು ಯುನೈಟೆಡ್ ಸ್ಟೇಟ್ಸ್‌ನಲ್ಲಿ ಮಹಿಳಾ ಸೃಜನಶೀಲ ನಿರ್ದೇಶಕರ ಸಂಖ್ಯೆಯನ್ನು ಹೆಚ್ಚಿಸುವತ್ತ ಗಮನ ಹರಿಸಿದ ದಿ ೩% ಮೂವ್ಮೆಂಟ್ ಎಂಬ ಸಂಸ್ಥೆಯ ಸದಸ್ಯರಾಗಿದ್ದಾರೆ.

೨೦೨೧ ರಲ್ಲಿ, ಅವರು ಸಾಫ್ಟ್ ಹ್ಯಾಂಡ್ಸ್ ಎಂಬ ಕಂಪನಿಯನ್ನು ಸ್ಥಾಪಿಸಿದರು. ಇದು "ಫ್ಯಾಷನ್, ವಿನ್ಯಾಸ, ಸೃಜನಶೀಲ ಸಲಹಾ ಮತ್ತು ಹೋಸ್ಟಿಂಗ್ ಈವೆಂಟ್‌ಗಳಲ್ಲಿ ಅವಕಾಶಗಳನ್ನು" ಅನ್ವೇಷಿಸುವತ್ತ ಗಮನ ಹರಿಸಿದೆ. ಅವರ ತಾಯಿ ಆರನೇ ವಯಸ್ಸಿನಲ್ಲಿ ಹೆಣೆಯುವುದು ಹೇಗೆಂದು ಕಲಿಸಿದಳು. ೨೦೨೩ ರಲ್ಲಿ, ಅವರು ನ್ಯೂಯಾರ್ಕ್ ಫ್ಯಾಷನ್ ವೀಕ್‌ನಲ್ಲಿ ಪಾಪ್-ಅಪ್ ಪ್ರಸ್ತುತಿಯಾದ "ಎಲಾ ಎಮ್ಹಾಫ್ ಲೈಕ್ಸ್ ಟು ನಿಟ್" ಅನ್ನು ಪರಿಚಯಿಸಿದರು. ೨೦೨೪ ರಲ್ಲಿ, ಅವರು ನ್ಯೂಯಾರ್ಕ್ ನಗರದ ಗೋಥಮ್ ಎಂಬ ಗ್ಯಾಲರಿಯಲ್ಲಿ ನೇಯ್ದ ವರ್ಣಚಿತ್ರಗಳನ್ನು ಪ್ರದರ್ಶಿಸಿದರು. ಆಗಸ್ಟ್ ೨೯, ೨೦೨೪ ರಂದು, ಎಮ್ಹಾಫ್‌ರವರು ತಮ್ಮ ಮಲತಾಯಿಯ ಅಧ್ಯಕ್ಷೀಯ ಪ್ರಚಾರಕ್ಕೆ ಸಂಬಂಧಿಸಿದ ಭದ್ರತಾ ಕಾಳಜಿಗಳಿಂದಾಗಿ ತಮ್ಮ ಸಾಫ್ಟ್ ಹ್ಯಾಂಡ್ಸ್ ನೇಯ್ಟಿಂಗ್ ಕ್ಲಬ್ ಅನ್ನು ತಾತ್ಕಾಲಿಕವಾಗಿ ಸ್ಥಗಿತಗೊಳಿಸುವುದಾಗಿ ಘೋಷಿಸಿದರು. ಇನ್ಸ್ಟಾಗ್ರಾಮ್‌ನಲ್ಲಿ ಪೋಸ್ಟ್ ಮಾಡಿದ ವೀಡಿಯೊದಲ್ಲಿ, ಎಮ್ಹಾಫ್‌ರವರು ತನ್ನನ್ನು ಮತ್ತು ಇತರ ಸದಸ್ಯರನ್ನು ರಕ್ಷಿಸಲು ಕ್ಲಬ್‌ನ ಚಟುವಟಿಕೆಗಳನ್ನು ಸ್ಥಗಿತಗೊಳಿಸುವ ಅಗತ್ಯವಿದೆ ಎಂದು ವಿವರಿಸಿದರು.

ಸಾರ್ವಜನಿಕ ಚಿತ್ರ

ಎಮ್ಹಾಫ್‌ರವರು ಬ್ರೂಕ್ಲಿನ್‌ನ ಬುಷ್‌ವಿಕ್‌ನಲ್ಲಿ ವಾಸಿಸುತ್ತಿದ್ದಾರೆ ಮತ್ತು ಅವರನ್ನು "ಬುಷ್ ವಿಕ್‌ನ ಮೊದಲ ಮಗಳು" ಎಂದು ಕರೆಯಲಾಗುತ್ತದೆ.

ಅವರು ಎಲ್‌ಜಿಬಿಟಿ ಹಕ್ಕುಗಳ ಬೆಂಬಲಿಗರಾಗಿದ್ದಾರೆ. ವಿಶೇಷವಾಗಿ ತೃತೀಯ ಲಿಂಗಿಗಳ ಹಕ್ಕುಗಳ ವಕೀಲರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ. ೨೦೨೦ ರಲ್ಲಿ, ಕಪ್ಪು ತೃತೀಯ ಲಿಂಗಿಗಳಿಗೆ ಬಾಡಿಗೆ, ಲಿಂಗ-ದೃಢೀಕರಣ ಶಸ್ತ್ರಚಿಕಿತ್ಸೆ, ಪ್ರಯಾಣ ಮತ್ತು ವೈದ್ಯಕೀಯ ಆರೈಕೆಗಾಗಿ ಪಾವತಿಸಲು ಸಹಾಯ ಮಾಡಲು ಹಣವನ್ನು ಸಂಗ್ರಹಿಸುವ ಕಪ್ಪು, ತೃತೀಯ ಲಿಂಗಿ-ನೇತೃತ್ವದ ಸಾಮೂಹಿಕ ಸಂಸ್ಥೆ ಫಾರ್ ದಿ ಗ್ವೊರ್ಲ್ಸ್ ಅನ್ನು ಬೆಂಬಲಿಸುವುದಾಗಿ ಅವರು ಘೋಷಿಸಿದರು.

ಆಗಸ್ಟ್ ೨೦೨೦ ರಲ್ಲಿ, ನಡೆದ ೨೦೨೦ ಡೆಮಾಕ್ರಟಿಕ್ ನ್ಯಾಷನಲ್ ಕನ್ವೆನ್ಷನ್‌ನ ಪ್ರಸಾರದಲ್ಲಿ ಎಮ್ಹಾಫ್‌ರವರು ಮಾತನಾಡಿದರು. ಜನವರಿ ೨೦, ೨೦೨೧ ರಂದು, ಎಮ್ಹಾಫ್‌ರವರು ವಾಷಿಂಗ್ಟನ್ ಡಿ.ಸಿ.ಯಲ್ಲಿ ನಡೆದ ೫೯ ನೇ ಯುಎಸ್ ಅಧ್ಯಕ್ಷೀಯ ಉದ್ಘಾಟನಾ ಸಮಾರಂಭದಲ್ಲಿ ಭಾಗವಹಿಸಿದ್ದರು. ಅಲ್ಲಿ, ಅವರ ಮಲತಾಯಿ ಯುನೈಟೆಡ್ ಸ್ಟೇಟ್ಸ್‌ನ ೪೯ ನೇ ಉಪಾಧ್ಯಕ್ಷರಾಗಿ ಪ್ರಮಾಣ ವಚನ ಸ್ವೀಕರಿಸಿದರು.

ಇಸ್ರೇಲ್-ಹಮಾಸ್ ಯುದ್ಧದ ಸಮಯದಲ್ಲಿ, ಎಮ್ಹಾಫ್‌ರವರು ತಮ್ಮ ೩೧೮,೦೦೦ ಇನ್ಸ್ಟಾಗ್ರಾಮ್ ಅನುಯಾಯಿಗಳನ್ನು ವಿಶ್ವಸಂಸ್ಥೆಯ ಪರಿಹಾರ ಮತ್ತು ಕಾರ್ಯ ಸಂಸ್ಥೆ (ಯುಎನ್ಆರ್‌ಡಬ್ಲ್ಯೂಎ) ಮತ್ತು ಪ್ಯಾಲೆಸ್ಟೈನ್ ಮಕ್ಕಳ ಪರಿಹಾರ ನಿಧಿಗೆ ದೇಣಿಗೆ ನೀಡುವಂತೆ ಪ್ರೋತ್ಸಾಹಿಸಿದರು. ಆದಾಗ್ಯೂ, ಇಸ್ರೇಲ್ ಮೇಲಿನ ೨೦೨೩ ರ ಹಮಾಸ್ ನೇತೃತ್ವದ ದಾಳಿಯಲ್ಲಿ ಕೆಲವು ಯುಎನ್ಆರ್‌ಡಬ್ಲ್ಯೂಎ ಸಿಬ್ಬಂದಿ ಭಾಗವಹಿಸಿದ್ದಾರೆ ಎಂಬ ಆರೋಪಗಳು ಕೇಳಿಬಂದ ನಂತರ, ಅವರು ಲಿಂಕ್ ಅನ್ನು ತೆಗೆದುಹಾಕಿದರು.

೨೦೨೪ ರ ಡೆಮಾಕ್ರಟಿಕ್ ನ್ಯಾಷನಲ್ ಕನ್ವೆನ್ಷನ್‌ನಲ್ಲಿ ಕಮಲಾ ಹ್ಯಾರಿಸ್ ಅವರ ಮೊಮ್ಮಗಳು ಮತ್ತು ಸೋದರ ಸೊಸೆ ಹೆಲೆನಾ ಹಡ್ಲಿನ್ ಮತ್ತು ಮೀನಾ ಹ್ಯಾರಿಸ್ ಅವರೊಂದಿಗೆ ಎಮ್ಹಾಫ್‌ರವರು ವೇದಿಕೆಯಲ್ಲಿ ಮಾತನಾಡಿದರು.

ಫ್ಯಾಷನ್
ಬಾಟ್ಶೆವಾ ಹೇ ಅವರೊಂದಿಗೆ ಅವರು ಸಹ-ವಿನ್ಯಾಸಗೊಳಿಸಿದ ಉಡುಗೆ ಮತ್ತು ಆಭರಣ ಲೇಪಿತ ಮಿಯು ಮಿಯು ಕೋಟ್ ಸೇರಿದಂತೆ ಅವರ ಉಡುಗೆಗಳಿಂದಾಗಿ ಎಮ್ಹಾಫ್‌ರವರು ಉದ್ಘಾಟನಾ ಸಮಾರಂಭದಲ್ಲಿ ಅಂತರರಾಷ್ಟ್ರೀಯ ಮಾಧ್ಯಮದ ಗಮನವನ್ನು ಸೆಳೆದರು.  ವೋಗ್ ಪತ್ರಿಕೆಯು ಎಮ್ಹಾಫ್‌ನ ಉದ್ಘಾಟನಾ ಉಡುಗೆಯು "ತಮ್ಮ ಸಹಿಯಾದ ಬ್ರೂಕ್ಲಿನ್ ಚಮತ್ಕಾರವನ್ನು ಸಂದರ್ಭದ ಗಂಭೀರತೆಯೊಂದಿಗೆ ಸಂಪೂರ್ಣವಾಗಿ ಹೊಂದಿಸಿತು" ಮತ್ತು ಎಮ್ಹಾಫ್‌ರವರು "ಶ್ವೇತಭವನದ ಪಕ್ಕದ ಯುವತಿಯು ಹೇಗಿರಬೇಕು ಎಂಬುದರ ಬಗ್ಗೆ ಯಾವುದೇ ಹಳೆಯ ಕಲ್ಪನೆಗಳಿಗೆ ತಲೆಬಾಗುವುದಿಲ್ಲ" ಎಂದು ಬರೆದಿತು.> ಉದ್ಘಾಟನೆಯ ನಂತರ, ಎಮ್ಹಾಫ್ ಅವರ ಇನ್ಸ್ಟಾಗ್ರಾಮ್ ಅನುಯಾಯಿಗಳ ಸಂಖ್ಯೆ ಒಂದು ವಾರಕ್ಕಿಂತ ಕಡಿಮೆ ಅವಧಿಯಲ್ಲಿ ೫೦,೦೦೦ ದಿಂದ ೩೦೦,೦೦೦ ಕ್ಕೂ ಹೆಚ್ಚು ಅನುಯಾಯಿಗಳಿಗೆ ಏರಿತು. ಟ್ವಿಟರ್ ಮತ್ತು ಟಿಕ್ ಟಾಕ್‌ನಲ್ಲಿ ಎಮ್ಹಾಫ್‌ರವರು ತುಣುಕುಗಳು ವೈರಲ್ ಆದ ನಂತರ, ಉದ್ಘಾಟನೆಯಾದ ಆರು ಗಂಟೆಗಳ ನಂತರ ಮಿಯು ಮಿಯು ಇಂಟರ್ನೆಟ್ ಹುಡುಕಾಟಗಳಲ್ಲಿ ೪೫೫% ಹೆಚ್ಚಳವನ್ನು ಕಂಡಿದೆ ಎಂದು ಫ್ಯಾಷನ್ ಚಿಲ್ಲರೆ ವ್ಯಾಪಾರಿ ಲೈಸ್ಟ್ ವರದಿ ಮಾಡಿದೆ.  ಉದ್ಘಾಟನೆಯ ಹಿಂದಿನ ರಾತ್ರಿ ವಾಷಿಂಗ್ಟನ್ ಡಿ.ಸಿ.ಯಲ್ಲಿ ನಡೆದ ರಾಷ್ಟ್ರೀಯ ಕೋವಿಡ್-೧೯ ಸ್ಮಾರಕಕ್ಕೆ ಅವರು ಧರಿಸಿದ್ದ ಸ್ಕರ್ಟ್, ಟೈ ಮತ್ತು ಥೋಮ್ ಬ್ರೌನ್ ಕೋಟ್ ಬಗ್ಗೆಯೂ ಅವರು ಗಮನ ಸೆಳೆದರು.

ಎಮ್ಹಾಫ್ ಈ ಹಿಂದೆ ಜಿಕ್ಯೂ ಫ್ಯಾಷನ್ ಬರಹಗಾರ ಸ್ಯಾಮ್ ಹೈನ್ ಅವರೊಂದಿಗೆ ಡೇಟಿಂಗ್ ಮಾಡಿದ್ದರು.

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು



ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೫ ಸ್ಪರ್ಧಾ ಲೇಖನ
ವರ್ಗ:ಮಹಿಳೆ
ವರ್ಗ:ಕಲಾವಿದರು
ವರ್ಗ:ಫ್ಯಾಶನ್‌